קיקו קאסייה

פרנסיסקו "קיקו" קאסייה קורטס (בספרדית: Francisco "Kiko" Casilla Cortés; נולד ב-2 באוקטובר 1986) הוא כדורגלן עבר ספרדי ששיחק בעמדת השוער.

קריירה
ריאל מדריד ג' וריאל מדריד קסטיליה
קאסייה לא זכה להופעות כמעט בתחילת הקריירה בקבוצת המילואים של ריאל מדריד, ריאל מדריד ג'. בעונת 2005/2006 הוא קודם לריאל מדריד קסטיליה, אשר שיחקה בסגונדה ליגה אך היה האופציה השלישית מבין שלושת השוערים ג'ורדי קודינה ודויד קובנו.

אף על פי שציפה להופיע ביותר משחקים לאחר עזיבתו של השוער הראשון דויד קובנו, הפך קודינה לשוער הראשון, אנטוניו אדאן הפך לשוער השלישי וקאסייה הופיע רק במשחק האחרון של העונה. בנוסף לכך ירדה ריאל מדריד קסטיליה לליגה השלישית.

אספניול
באוגוסט 2007 עבר קאסייה לאספניול בהעברה חופשית. ב-20 בינואר 2008 הופיע לראשונה בלה ליגה בהפסד 1–2 לריאל ואיאדוליד, הוא החליף באותו משחק את השוער הפצוע ינאקי לאפונטה כאשר השוער הראשון קרלוס קאמני היה בנבחרת באותו הזמן. באותה התקופה פורסם שארסנל הייתה מעוניינת בשירותיו של השוער הספרדי הצעיר. מעמדו לא השתפר עקב אותה הופעה משום שאספניול רכשה את השוער כריסטיאן אלברס, ובעקבות זאת הושאל קאסייה לקדיס מהליגה הספרדית השלישית בכדורגל בעונת 2008–2009, הצעד הזה עזר לקבוצה לעלות ליגה ל אך היא ירדה חזרה מיד בתום העונה הבאה.

בעונת 2010–2011 עדיין ישב על הספסל וב-31 באוגוסט 2010 הושאל פעם נוספת לקרטחנה מהסגודנה ליגה ושם נלחם על עמדת השוער הראשון עם אלברס.

לאחר ששב לאספניול, עזב השוער הארגנטינאי וקאסייה הפך לשוער הראשון. בעונת 2015 הורחק לראשונה בקריירה לאחר שתפס כדור מחוץ לרחבה.

ריאל מדריד
ב-17 ביולי 2015 חזר לריאל מדריד וחתם על חוזה לחמש שנים, עבור העברתו שילמה ריאל מדריד 6.5 מיליון יורו.

לידס יונייטד
ב-17 בינואר 2019 חתם קאסייה בלידס יונייטד מהצ'מפיונשיפ וערך את משחקו הראשון בקבוצה ב-27 בינואר, בניצחון קבוצתו 1–2 על רות'רהאם יונייטד. בעונת 2019/2020 היה שותף לזכייתה של לידס בפוטבול ליג צ'מפיונשיפ ולהעפלתה לפרמייר ליג. בספטמבר 2019 הואשם קאסייה באמירת הערה גזענית כלפי שחקנה של צ'רלטון את'לטיק, ג'ונתן לקו, במהלך המשחק בין שתי הקבוצות. במהלך חקירת התאחדות הכדורגל האנגלית נותר בסגל לידס יונייטד והמשיך לשחק. עם סיום החקירה ב-28 בפברואר 2020, נענש קאסייה בהרחקה לשמונה משחקים ובקנס של 60,000 ליש"ט. כתוצאה מכך, לקראת סיום אותה עונה הוא איבד את מקומו כשוער ראשון לאילן מליה ובמהלך עונת 2020/2021 מיעט לשחק. קאסייה ערך את הופעת הבכורה שלו בפרמייר ליג ב-16 בינואר 2021, במשחק שהסתיים בהפסד קבוצתו 0–1 לברייטון אנד הוב אלביון.

ב-12 ביולי 2021 הודיעה לידס כי קאסייה עבר בהשאלה לאלצ'ה מהלה ליגה לעונת 2021/2022. ב-31 ביולי 2022 שוחרר מלידס יונייטד, בהסכמת שני הצדדים.

חטאפה
ב-22 באוגוסט 2022 חתם לשנה בחטאפה.

קריירה בינלאומית
ב-29 באוגוסט 2014 זומן קאסייה לראשונה לנבחרת ספרד על ידי המאמן הספרדי ויסנטה דל בוסקה למשחק נגד נבחרת צרפת ונבחרת מקדוניה בספטמבר ושימש כשוער השלישי בסגל, לאחר איקר קאסיאס ודויד דה חאה. ב-18 בנובמבר 2014 ערך את הופעתו הבכורה בנבחרת כשהחליף את איקר קסיאס, וספג שער בדקה ה-90 בהפסד 0–1 ל.

תארים
קבוצתיים
ריאל מדריד
 ליגת האלופות: 2015/2016, 2016/2017, 2017/2018
 אליפות ספרד: 2016/2017
 הסופר קאפ הספרדי: 2017
 הסופר קאפ האירופי: 2016, 2017
 אליפות העולם לקבוצות: 2016, 2017, 2018

 לידס יונייטד
 פוטבול ליג צ'מפיונשיפ (1): 2019/2020

 קישורים חיצוניים 

 קיקו קאסייה, באתר הרשמי של ריאל מדריד

 הערות שוליים 

קטגוריה:שוערי כדורגל ספרדים
קטגוריה:שוערי כדורגל קטלאנים
קטגוריה:כדורגלנים קטלאנים
קטגוריה:כדורגלני ריאל מדריד קסטיליה
קטגוריה:כדורגלני אספניול
קטגוריה:כדורגלני קדיס
קטגוריה:כדורגלני קרטחנה
קטגוריה:כדורגלני ריאל מדריד
קטגוריה:כדורגלני לידס יונייטד
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני חטאפה
קטגוריה:ספרדים שנולדו ב-1986